Rasmus Prehn (S) vil stille spørgsmål til sundhedsminister Jakob Axel Nielsen (K) om de aktuelle sygehusplaner i Region Nordjylland.

Det nordjyske folketingsmedlem Rasmus Prehn (S) vil i dag udnytte Folketingets spørgetime og stille sundhedsminister Jakob Axel Nielsen til ansvar for, at det såkaldte Erik Juhl-udvalg på fem personer har overtrumfet det lokale demokrati i sagen om sygehusstrukturen i Nordjylland. Region Nordjylland har netop fået tilsagn om 3,2 milliarder kroner til sygehusstrukturen i Nordjylland, og dermed er der i første omgang ikke penge til det nye storsygehus, som et samlet regionsråd ellers gerne vil have bygget i Aalborg Øst. Rasmus Prehn vil stille spørgsmål til sundhedsministeren i folketingssalen ca. kl. 13.30